Moose with big antlers Men’s Premium T-Shirt | Spreadshirt
Moose is in love
Tags: polar animal, deer, forest animal, elg, reindeer, big love, moose, i love, red deer, deer head, humor, big heart, Aurealis, antler, animal, comic, funny
StagForest AnimalReindeerMooseI LoveRed DeerDeer HeadPolar AnimalElg Kiwi’s breek Blitsbokke se harte | Netwerk24
Kiwi’s breek Blitsbokke se harte
Deur Marnus Kok 15 Desember 2019 19:37
Nieu-Seeland het Sondag daarin geslaag om die Moederstad stil te speel deur die Blitsbokke in die eindstryd van die Kaapstad-sewestoernooi te klop.
Die Kiwi’s het met 7-5 gewen.
Justin Geduld se drie in die eindstryd van die Kaapstad-sewestoernooi was nie genoeg om die Blitsbokke in die wenkamp te kry nie. Foto: Gallo Images
Dit was ’n klipharde wedstryd, met albei spanne bereid om tot die dood te baklei vir die reg om as kampioen gekroon te word.
Die Kiwi’s het egter deurentyd die meeste balbesit geniet, wat die Blitsbokke genoop het om vir ’n vale te verdedig. Dis iets wat hulle met onderskeiding gedoen het.
Teen rustyd was daar steeds geen telling op die telbord nie, maar net ná die water-breek het dit verander, toe Seabelo Senatla ’n Kiwi-fout reg by die doellyn uitgebuit en Justin Geduld oorgestuur het vir die eerste drie van die wedstryd.
Die voorsprong wat dit Suid-Afrika besorg het, het egter nie lank geduur nie. Die Nieu-Seelanders het sterk aangeval en aanhou stamp teen die Blitsbokke se groen verdedigingsmuur. Uiteindelik het dié meegegee.
Met soveel druk was albei spanne maar krapperig met mekaar, en humeure het oorgekook toe spelers laat in die tweede helfte begin stamperig raak het en ’n Kiwi Ryan Oosthuizen aan sy voet wou rondsleep.
Dít het egter geen invloed op die wedstryd gehad nie.
"It's good to get one up on them today"
@AllBlacks7s ace Ngarohi McGarvey-Black was awarded the @HSBC_Sport Player of the Final after his try in the final of the #CapeTown7s #HSBC7s pic.twitter.com/4MRMo9x3zL
Die Kiwi’s was bloot baas omdat hulle die Blitsbokke van balbesit weerhou het en hul enigste kans van die wedstryd benut het.
Daarmee het hulle Suid-Afrikaanse harte gebreek en die Blitse se wendroogte in die Moederstad met nog ’n jaar verleng. Die tuisspan kon in 2015 laas hier wen.
* Frankryk het in die uitspeelwedstryd om die bronsmedalje vir ’n effense opskudding gesorg deur Fidji met 29-24 te klop.
Nieu-Seeland 7 (0): Drie: Ngarohi McGarvey-Black. Doelskop: Akuila Rokolisoa.
Suid-Afrika 5 (0): Drie: Justin Geduld
"It doesn't get much harder than that"
Beating the hosts in the final of the #CapeTown7s took a monumental effort according to captain Scott Curry. pic.twitter.com/7fO2GhY01S
?? have you ever heard anything like it? Deafening noise as @Blitzboks sing their national anthem in front of home crowd. It’s Cup final time at the #CapeTown7s pic.twitter.com/YYmXhtCcXQ
Meer oor: Eindstryd | Sewes | Blitsbokke | Nieu-Seeland | Kaapstad-Sewestoernooi
Blitsbokke se Kurt-Lee beseer
Cheslin wil saam met Blitsbokke nóg goud in Tokio delf
DAG 141: Tehuise onder groter druk weens pandemie